**AGENȚIA PENTRU PROTECȚIA MEDIULUI DÂMBOVITA**

Nr. ...../...../......2024

(proiect)**DECIZIA ETAPEI DE ÎNCADRARE**

**Nr. .... din .....2024**

Ca urmare a solicitării de emitere a acordului de mediu adresate de **Comuna Vârfuri** cu sediul în comuna Vârfuri, sat Șuvița, str. Principală, nr. 137, jud. Dâmbovița, înregistrată la sediul Agenției pentru Protecția Mediului (APM) Dâmbovița cu nr. 9869 din 27.06.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

 **Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 15.02.2024 că proiectul ***,,Asfaltare drum comunal nr. 5, comuna Vârfuri, județul Dâmbovița"*** propus a fi amplasat în comuna Vârfuri, sat Cojoiu, **nu se supune evaluării impactului asupra mediului, nu se supune evaluării adecvate și nu se supune impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

1. ***Caracteristicile proiectelor***
2. *mărimea proiectului*

**DESCRIEREA SITUAȚIEI EXISTENTE**

Drumul propus pentru modernizare are în prezent structura rutieră alcatuită din materiale granulare (pietriș, bolovaniș) înglobat în liant argilos sau din strat de pământ coeziv slab compactat.

 Colectarea apelor pluviale de pe suprafața părtii carosabile se realizează deficitar din cauza degradărilor și lipsei unui sistem funcțional de colectare și evacuare a apelor pluviale.

 Starea actuală a drumului afectează siguranța circulatiei rutiere, măreste durata de transport generând disconfort și aspect neîngrijit cu cheltuieli de întreținere ridicate pentru menținerea în stare corespunzatoare în toate anotimpurile.

 Din cauza lipsei lucrărilor de reabilitare/modernizare au apărut o serie de degradări și defecțiuni, neasigurându-se astfel starea de viabilitate.

 Defecțiunile apărute sunt: aparitia unor făgase si tasări neuniforme datorate neasigurării capacității portante, gropi, denivelari longitudinale și transversale.

În profil transversal drumul prezintă pantă transversală unică.

Suprafata rutieră în general nu are o pantă corespunzătoare evacuării apelor de pe aceasta, iar sistemele de colectare și evacuare a apelor nu există.

Scurgerea apelor se asigură prin pantele transversale și longitudinale existente, dar avand în vedere starea de degradare a drumului, apa stagnează pe suprafețe importante contribuind astfel la accentuarea degradărilor și la erodarea taluzurilor drumului.

 In timpul ploilor abundente între pozițiile km 0+314 – 0+344, km 0+776 – 0+794, km 0+908 – 0+923 și 1+380 - 1+420 au apărut cedări de terasament și erodarea taluzului din cauza lipsei sistemelor de colectare și evacuare a apelor. Beneficiarul a executat lucrări de punere în siguranță a platformei drumului prin realizarea unui zid de sprijin din gabioane.

 Zidul de sprijin de gabioane existent între km 0+314 – 0+344 prezintă deformări ale cutiilor din cauza execuției defectuoase.

 Zidurile de sprijin din gabioane existente între km 0+776 – 0+794 si 0+908 – 0+923 se prezintă în stare bună.

**DESCRIEREA LUCRĂRILOR PROIECTATE**

Drumul ce face obiectul prezentului proiect are o lungime de aproximativ 1467.75 m și se deșfasoară pe raza comunei Vârfuri, județul Dâmbovița.

 **Elemente specifice caracteristice proiectului propus:**

|  |  |  |
| --- | --- | --- |
| **Clasa tehnica (conform ORDIN 1296)** | **V** |  |
| **Categorie de importanta** | **C - normala** |  |
| **Viteza de proiectare** | **10-40** | **km/h** |
| **Lungime totala** | **1464,75** | **m** |
| **Latime parte carosabila** | **3.00-5.50** | **m** |
| **Latime Acostamente** | **min. 0.50** | **m** |
| **Podete 1000** | **8** | **buc** |
| **Zid de prijin din Gabioane**  | **30** | **m** |
| **Santuri betonate** | **320** | **m** |
| **Rigola carosabila** | **11** | **m** |
| **Fundatie adancita de parapet** | **30.00** | **m** |
| **Parapete H2** | **370** | **m** |
| **Lungime rigola de acostament** | **2722** | **m** |
| **Semnalizare verticala** | **30** | **buc** |
| **Marcaje longitudinale** | **3.00** | **Kmech.** |

* **Traseul în plan**

Traseul drumului are o lungime totală de 1464,65 m. Având în vedere constrângerile din teren, s-au adoptat curbe cu raze cuprinse între 18 si 500 m.

* **Profilul longitudinal**

In profil longitudinal s-a urmărit proiectarea unor declivități astfel încât descărcarea apelor să se facă cât mai repede, apele pluviale să rămână un timp cât mai scurt pe suprafața carosabilă pentru a nu avea repercursiuni negative asupra siguranței circulatiei și calității sistemului rutier. De asemenea s-a urmărit păstrarea niveletei astfel încat accesul la proprietati să se poata realiza în condiții optime.

Declivitătile din profilul longitudinal sunt cuprinse ntre 0.2% si 20%.

* **Profilul transversal**

În vederea modernizării drumului analizat s-a adoptat aducerea acestuia la parametrii clasei tehnice corespunzatoare, și anume V, conform cu “Normele tehnice privind proiectarea, construirea și modernizarea drumurilor”, cu încadrarea în ampriza existentă, evitând astfel necesitatea realizării exproprierilor.

* parte carosabilă 3.00 – 4.00 m + supralargiri (acolo unde limitele de proprietate permit introducerea acestora)
* pantă transversală pe partea carosabilă 2,5% (panta unica)
* rigola de acostament 0.60 m
* pantă acostamente 4.00%
* Structura rutieră
* 4 cm strat de uzura BAPC16 rul 50/70;
* 5 cm strat de legatura BADPC22.4 leg 50/70;
* 15 cm strat de piatra spartă;
* 15 de cm strat de balast;
* 20 cm strat de forma din material granular.
* **Acostamente**

Acostamentele se vor amenaja pe zonele de descărcare a rigolelor de acostament, către podețele tubulare prevăzute în cadrul proiectului, prin betonare cu beton de ciment C30/37 cu grosimea de 10 cm așezat pe un strat de nisip cu grosimea de 5 cm, și vor avea lațimea de minim 50 cm.

Acolo unde ampriza drumului existent nu permite realizarea dispozitivelor de colectare a apelor pluviale (șanturi, rigole), au fost prevăzute rigole de acostament betonate cu lățimea de 60 cm.

* **Podețe**

Podețele tubulare proiectate la km 0+473.88 si km 0+893.58 tranzitează apele pluviale care se scurg pe doua văi și anume: **Valea Rea** (necadastrată), respectiv **v.f.n.** (vale fără nume),

Podețele tubulare Dn 1200mm, respectiv Dn 1000mm, aferente celor două văi (Valea Rea si v.f.n.) vor fi prevazute amonte cu camere de cădere din beton. Aval, pentru reducerea vitezelor și stoparea eroziunilor albia se va proteja prin pereere pe o lungime de cca. 5 m.

* **Lucrări de sprijinire**

**Lucrările de sprijinire propuse cu ziduri de gabioane sunt doar cu rol de zid de sprijin.**

**Lucrările cu ziduri de gabioane nu au funcția de apărare de mal.**

Având în vederea starea drumului pe zonele mai sus-menționate, au fost prevăzute următoarele lucrări:

Refacerea pe toată lungimea a zidului de gabioane între km 0+314 – 0+344. Zidul de gabioane prevăzut va avea elevația de 2.00 m, realizat din două rânduri de cutii de gabioane (1.50x1.00 m și 2.00x1.00 m) așezate pe o saltea 4.00 x 0.50 m. Pentru protecția gabioanelor a fost prevazută betonarea acestora cu beton cu grosimea de 10 cm.

Zidurile de gabioane prezente între km 0+776 – 0+794 si 0+908 – 0+923 se vor păstra și se va realiza protecția acestora cu beton. La partea superioară betonul va avea grosimea de 20 cm și va fi armat cu plasă sudată iar pe celelalte laturi betonul va avea grosimea de 10 cm.

Între poziția km 1+380 - 1+420 a fost prevazută o fundație adâncită de parapet cu H elevație 2.50 m și o lungime de 30.00 m. Pe coronamentul fundației adâncite se va amplasa un parapet metalic tip H2. Fundația adâncită se va realiza din beton armat.

* **Drumurile laterale**

In cadrul proiectului a fost prevăzut amenajarea drumurilor laterale, ce intersectează străzile analizate, pe o lungime de minim 15 m cu încadrarea în ampriza existentă. Amenajarea drumurilor laterale se va realiza folosindu-se acceași structură rutieră ca și în cazul modernizarii străzilor studiate.

* **Scurgerea apelor**

Scurgerea apelor de pe partea carosabilă se va realiza prin adoptarea pantelor transversale către șanțurile nou proiectate, sau către rigola de acostament acolo unde nu s-au putut realiza șanțuri din cauza amprizei existente.

Pentru descărcarea apelor de pe suprafața străzilor către podețele tubulare s-a prevăzut realizarea unor șanturi betonate la marginea platformei pe o lungime de cel puțin 10 m în dreptul podețelor.

Continuitatea șanturilor în dreptul drumurilor laterale se va realiza prin rigole carosabile.

În final evacuarea apelor pluviale preluate de șanturi și rigole de acostament se va face în văile necadastrate existente pe traseul drumului comunal.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate.

***2. Localizarea proiectelor***

*2.1. utilizarea existentă a terenului*: terenul pe care se realizează proiectul se află în intravilanul comunei Vârfuri, satul Cojoiu; categoria de folosință – teren neproductiv.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul.

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* terenul pe care se va realiza proiectul este amplasat în comuna Vârfuri, sat Cojoiu,, nu se află într-o arie naturală protejată de interes național sau comunitar;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

 **III.** **Motivele pe baza cărora s-a stabilit nu se supune evaluării impactului asupra corpurilor de apă:**

* Conform adresei Apele Române Administrația Bazinală de Apă Buzău – Ialomița, Sistemul de Gospodarire a Apelor Dâmbovița, nr. 605/MS/09.02.2024, proiectul propus nu necesită elaborarea SEICA, având în vedere că realizarea proiectului nu conduce la deteriorări ale stării corpurilor de apă.

**Condiţiile de realizare a proiectului**:

* ***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;
* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu.

**Protecţia apelor**

 ***Se vor respecta condițiile impuse prin Avizul de gospodarire a apelor nr. 9 din data de 08.03.2024.***

* **să obțină toate avizele, acordurile și autorizațiile prevăzute de legislatie, înainte de începerea execuției lucrărilor avizate prin prezentul act de reglementare.**
* lucrările propuse se vor desfășura cu respectarea strictă a tehnologiei și măsurilor de protecție prevăzute în documentația tehnică, astfel încat să nu se afecteze apele de suprafață și subterane.
* avizul de Gospodărire a Apelor se emite pentru realizarea lucrărilor sus menționate și nu se referă la rezistența și stabilitatea lucrărilor
* la execuția lucrărilor, se vor respecta strict prevederile documentației tehnice pentru obținerea avizului de gospodărire a apelor;
* avizul de gospodărire a apelor este aviz conform și trebuie respectat ca atare de către beneficiar, proiectant și constructor.
* lucrările propuse nu se vor executa în perioade cu ape mari pentru a se preveni afectarea lucrărilor aflate în execuție.
* în timpul execuției lucrărilor, se interzice depozitarea materialelor folosite sau rezultate care ar putea crea pericol de inundare în amonte la viituri, prin obturatrea secțiunii de curgere a apei și nu se va afecta stabilitatea malurilor și terenurilor riverane.
* dupa realizarea lucrărilor, constructorul va degaja zona de materialele folosite sau rezultate și de lucrările provizorii pentru a se asigura curgerea normala a apelor, terenul va fi adus la starea inițială.
* în situația în care se vor modifica datele cuprinse în documentația tehnică care a stat la baza emiterii prezentului aviz, se va solicita emiterea unui nou aviz de gospodărire a apelor.
* beneficiarul raspunde de realizarea și funcționarea corespunzatoare a obiectivului conform prezentului aviz, de urmărirea și prevenirea poluarii apelor subterane și de suprafață și de anunțarea în caz de poluare accidentală, a Sistemului de Gospodărire a Apelor Dâmbovița.
* raspunde de eventualele pagube cauzate de viituri din cauza blocării secțiunii de scurgere, cauzate riveranilor sau lucrarilor hidrotehnice existente în zona.
* avizul de gospodărire a apelor își pierde valabilitatea dupa 2 ani de la emitere, dacă execuția lucrărilor respective nu a început in acest interval, cu excepția cazului În care proiectul deține autorizație de construire aflată în termen de valabilitate. Posesorul avizului de gospodărire a apelor are obligația să anunțe emitentul, în scris, data de începere a execuției, cu 10 zile înainte de aceasta.
* nerespectarea prevederilor prezentului aviz atrage raspunderea administrativă dupa caz, raspunderea civilă sau penală conform prevederilor Legii Apelor nr. 107/1996 cu modificările și completările ulterioare, în cazul producerii de prejudicii persoanelor fizice și juridice.
* documentatia tehnică de fundamentare a avizului de gospodărire a apelor, vizată spre neschimbare, face parte integrantă din prezentul aviz de gospodărire a apelor. Un exemplar din documentație, s-a transmis solicitantului, împreună cu un exemplar din aviz.
* răspunderea privind exactitatea informatiilor, calculelor şi pieselor desenate, încorporate în documentaţia tehnică de fundamentare a avizului de gospodărire a apelor, revine integral elaboratorului documentaţiei, MILO PROIECT CONSTRUCT SRL prin MISTAR PROIECT SRL și beneficiarului, COMUNA VÂRFURI, Județul Dâmbovița.

**Protecţia aerului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;
* se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite.

**Protecția împotriva zgomotului**

* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* în timpul execuţiei proiectului şi funcţionării *nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin;
* 65 dB - la limita zonei funcţionale a amplasamentului;
* 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate;
* 50 dB - la fațada clădirii rezidențiale care este cea mai expusă acțiunii unei surse de zgomot exterioare.

**Protecţia solului**

* după încheierea lucrărilor se va face curăţarea terenului de materialele şi deşeurile rezultate în urma lucrărilor;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se vor amenaja spaţii corepunzătoare pentru depozitarea temporară a deşeurilor generate;
* se va asigura preluarea ritmică a deşeurilor rezultate pe amplasament, evitarea depozitării necontrolate a acestora.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;
* preluarea ritmică a deşeurilor rezultate pe amplasament, evitarea depozitării necontrolate a acestora;
* se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;
* se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;
* conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV,**

 **Maria MORCOAȘE**

 **Șef Serviciu A.A.A, Întocmit,**

 **Florian STĂNCESCU consilier A.A.A.**

 **Raluca Elena IVAȘCU**

 **Șef Serviciu C.F.M.,**

 **Laura Gabriela BRICEAG**